มีเพศสัมพันวันที่28 เมษา คาดว่าเป็นวันไข่ตก เเต่ใส่ถุงยางอนามัยทุกครั้ง เช็คเเล้วว่าถุงไม่เเตก เเต่มีบางช่วงถุงเลื่อนเเต่ไม่หลุด ผ่านไป1สัปดาเเฟนมีเลือดออก คิดว่าจะใช่เลือดล้างหน้สเด็กไหม ตอนนี้เเฟนประจำเดือนยังไม่มา
สวัสดีค่ะ การใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อย แต่ไม่ได้ถือว่าเป็น 0% ดังนั้น หากประจำเดือนเลยกำหนดที่ควรจะมาแล้ว ก็ควรตรวจหาการตั้งครรภ์ดูค่ะ หากตรวจพบ เลือดที่ออกเล็กน้อยหลังจากมีเพศสัมพันธ์ไป 1 สัปดาห์ ก็จะเป็นเลือดล้างหน้าเด็กได้ แต่หากตรวจไม่พบ เลือดดังกล่าว อาจเป็นเลือดออกช่วงไข่ตกก็ได้ หรือเกิดจากสาเหตุอื่นๆ ซึ่งหากเลือดออกเล็กน้อย และได้หยุดไปแล้ว ก็ไม่ได้อันตรายอะไร ส่วนการที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ดังนั้น หากตรวจไม่พบการตั้งครรภ์ ก็ให้รอประจำเดือนต่อไปก่อน ประจำเดือนก็จะมาในที่สุดค่ะ